《飞龙篇》
明代·徐熥

海上三神山，中为仙人居。金楼高崔嵬，玉堂结绮疏。

朝乘飞龙高，翱翔登鼎湖。骋风周八极，飘飘凌紫虚。

安期同遨游，八公相为徒。看日扶桑巅，采药昆崙区。

桑田有变迁，人世多荣枯。安得乞灵药，蜕此凡浊躯。

一朝生毛羽，白日升天衢。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。